Document ID: 31990L0487

*****
ΟΔΗΓΙΑ ΤΟΥ ΣΥΜΒΟΥΛΙΟΥ
της 17ης Σεπτεμβρίου 1990
για την τροποποίηση της οδηγίας 79/196/ΕΟΚ περί προσεγγίσεως των νομοθεσιών των κρατών μελών που αφορούν το ηλεκτρολογικό υλικό που δύναται να χρησιμοποιηθεί σε ατμόσφαιρα υπέχουσα τον κίνδυνο εκρήξεως και που απαιτεί ορισμένους τρόπους προστασίας
(90/487/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,
την πρόταση της Επιτροπής,
Σε συνεργασία με το Ευρωπαϊκό Κοινοβούλιο (1),
Έχοντας υπόψη τη γνώμη της Οικονομικής και Κοινωνικής Επιτροπής (2),
Εκτιμώντας:
ότι η οδηγία 76/117/ΕΟΚ του Συμβουλίου της 18ης Δεκεμβρίου 1975 περί προσεγγίσεως των νομοθεσιών των κρατών μελών των αναφερομένων στο ηλεκτρολογικό υλικό που χρησιμοποιείται εντός εκρήξιμης ατμόσφαιρας (3), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας στην Κοινότητα, καθόρισε ιδίως τις διαδικασίες εξέτασης τις οποίες πρέπει να πληροί το υλικό αυτό για να μπορεί να εισάγεται, να τίθεται σε εμπορία και να χρησιμοποιείται ελεύθερα αφού υποστεί τους ελέγχους και εφοδιαστεί με τα προβλεπόμενα σήματα και σημάνσεις·
ότι η οδηγία 76/117/ΕΟΚ προβλέπει στο άρθρο 4 παράγραφος 4 ότι οι ειδικές οδηγίες θα προσδιορίσουν τα εναρμονισμένα πρότυπα που θα ισχύουν σε όλα τα κράτη μέλη για το υλικό αυτό·
ότι η οδηγία 79/196/ΕΟΚ (4), όπως τροποποιήθηκε τελευταία από την οδηγία 88/665/ΕΟΚ (5), καθιέρωσε την ελεύθερη κυκλοφορία του ηλεκτρολογικού υλικού που απαιτεί τους τρόπους προστασίας οι οποίοι απαριθμούνται στο άρθρο 1 και καθορίζει στο παράρτημα Ι τα σχετικά εναρμονισμένα πρότυπα·
ότι, δεδομένης της παρούσας κατάστασης στον τομέα της τεχνικής, διατίθενται εναρμονισμένα πρότυπα για άλλους τρόπους προστασίας καθώς και για το ειδικό υλικό· ότι, για να επιτευχθεί η ελεύθερη κυκλοφορία του υλικού που απαιτεί αυτούς τους νέους τρόπους προστασίας, επιβάλλεται να διευρυνθεί το πεδίο εφαρμογής της οδηγίας 79/196/ΕΟΚ με τους τρόπους αυτούς· ότι, κατά συνέπεια, είναι ανάγκη να τροποποιηθεί η εν λόγω οδηγία,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 79/196/ΕΟΚ τροποποιείται ως εξής:
1. Στο άρθρο 1, προστίθενται οι ακόλουθες περιπτώσεις:
«- ενθυλάκωση ''m'',
- ηλεκτρικά συστήματα εγγενούς ασφάλειας ''i''».
2. Στο παράρτημα Ι, προστίθεται μνεία των ακόλουθων ευρωπαϊκών προτύπων:
1.2.3.4 // // // // // «ΕΝ 50028 // - Ηλεκτρολογικό υλικό για εκρήξιμη ατμόσφαιρα: ενθυλάκωση ''m'' // 1 // Φεβρουαρίου 1987 // ΕΝ 50039 // - Ηλεκτρολογικό υλικό για εκρήξιμη ατμόσφαιρα: ηλεκτρολογικά συστήματα εγγενούς ασφάλειας ''i'' // 1 // Μαρτίου 1987 // ΕΝ 50050 // - Εξοπλισμός χειρός ηλεκτροστατικής εκτόξευσης // 1 // Ιανουαρίου 1986 // ΕΝ 50053
ΤΜΗΜΑ 1 // - Χρωμοψεκαστήρες χειρός ηλεκτροστατικής εκτόξευσης ισχύος μέχρι 0,24 mJ και το σχετικό υλικό // 1 // Φεβρουαρίου 1987 (*) // ΕΝ 50053
ΤΜΗΜΑ 2 // - Ψεκαστήρες χειρός ηλεκτροστατικής εκτόξευσης μέχρι 5 mJ και το σχετικό υλικό // 1 // Ιουνίου 1989 (*) // ΕΝ 50053
ΤΜΗΜΑ 3 // - Ψεκαστήρες χειρός ηλεκτροστατικής εκτόξευσης κροκύδων ισχύος μέχρι 0,24 mJ ή 5 mJ και το σχετικό υλικό». // 1 // Ιουνίου 1989 (*) // // // //
(*) Μόνο οι παράγραφοι σχετικά με την κατασκευή του υλικού που προβλέπουν τα πρότυπα ΕΝ 50053 τμήματα 1, 2 και 3, τυγχάνουν εφαρμογής.
Άρθρο 2
Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία την 1η Ιουλίου 1992 το αργότερο. Πληροφορούν αμέσως την Επιτροπή σχετικά.
Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 17 Σεπτεμβρίου 1990.

Labels: 7
3
9
1